Cuneiform Tablet BIN 4 97 (NBC 4060)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí ù ni-ni a-na ni-ni qí-bi-ma um-ma a-šùr-mu-ta-bi-il₅-ma 2 TÚG.ḪI.A ša e-zi-bu a-ṣé-er ší-mì-šu šu-ma KÙ.BABBAR a-a-kam-ma i-na ba-áb-tí-a ta-am-ḫu-ra KÙ.BABBAR 1 ma-na ma-li-a-ma ku-un-kà-ma šé-bi₄-lá-nim šu-ma i-na ba-áb-tí-a a-a-kam-ma lá tal-qé-a lu tù-dí-na-tù-ki lu mì-ma i qá-tí-ki i-ba-ší-ú KÙ.BABBAR 1 ma-na ma-li-a-ma šé-bi₄-lá-nim lá tí-de₈-a-ki-ma ḫa-ra-an ku-ṣí-im a-lu-ku KÙ.BABBAR 10 GÍN ut-ra-am a-ga-mu-ru